དེ་ནིལོའི་སྟོན་ཁ་རེད།ང་རང་ནང་ལོག་ནས་ཕྱིར་ནུབ་བྱང་མི་རིགས་སློབ་ཆེན་ནང་ཡོང་སྟེ་ཅུང་མ་འགོར་བར་སློབ་ཆེན་འདིའི་ནང་གི་བོད་མོ་འགས་ང་ལ།ངེད་ཅག་གིསསྒྲོལ་མའི་དུས་སྟོནཞེས་པའི་བྱེད་སྒོ་ཞིག་སྤེལ་ཡོད།དེ་ནི་སློབ་སྐབས་གཅིག་ནང་ལ་སློབ་གྲྭ་འདིའི་ནང་གི་བོད་མོ་ལས་བྱེད་པ་ཡོངས་མ་མཐའ་ཡང་ཐེངས་རེར་ལྷན་དུ་འཛོམས་ནས་ངལ་གསོའམ་སྤྲོ་གསེང་བྱེད་ཞོར་ཕན་ཚུན་ཁ་བརྡ་དང་བསམ་བློ་བརྗེ་རེས་བྱེད་པའི་གོ་སྐབས་ཤིག་བསྐྲུན་ཏེ་ཐེངས་འགར་འདུས་པ་མ་ཟད་སྒྲིག་སྲོལ་ཡང་གཏན་ཁེལ་བྱས་ཡོད།ཐེངས་རེར་བུད་མེད་གཉིས་ཀྱིས་ཉིན་ཧྲིལ་བོའི་དུས་ཚོད་དང་ས་གནས།བཟའ་བཏུང་།རྩེད་མོའི་རྣམ་པ་སོགས་བཀོད་སྒྲིག་ཡག་པོ་བྱེད་པར་འགན་འཁུར་དགོས།ད་ཐེངས་ཁྱོད་དང་ཚེ་དབང་ལྷ་མོ་ཡིན་པས་སྔོན་མའི་སྒོར་ལྷག་དང་མིང་ཐོ།དབང་ཆ་བཅས་ཁྱོད་གཉིས་ལ་སྤྲད་པ་ཡིན་ཟེར།